Анапурна
Тази статия се отнася за планинската верига. За индийската богиня вижте Парвати.

Анапурна е планински масив с дължина 55 km в главния хималайски хребет в западната част на Непал. Най-високата точка е връх Анапурна I (8091 m), с което се нарежда на 10-о място по височина от 14-те осемхилядници в света. Считан е за най-опасния осемхилядник, като статистиката до 2015 г. сочи , че до този момент смъртността сред алпинистите е 32%. Въпреки това, Анапурна е първият осемхилядник, покорен от френска експедиция през 1950 г. (3 години преди първото успешно изкачване на Джомолунгма).

География 
Масивът Анапурна се състои от следните върхове:

Име 
Името Анапурна (на санскрит अन्नपूर्ण) буквално означава „пълна с храна“, но обикновено се превежда като „богиня на реколтата“.

Първо изкачване 
За пръв път върхът Анапурна I е изкачен на 3 юни 1950 г. от Морис Eрцог и Луи Лашенал в състава на френска експедиция, водена от Морис Eрцог. Първото зимно изкачване е осъществено на 3 февруари 1987 г. от полските алпинисти Йежи Кукучка и Артур Хайзер.

Български експедиции и изкачвания 
Първото българско изкачване е по време на третата национална експедиция „Анапурна-89“. На 28 октомври 1989 г. Петър Панайотов, Огнян Стойков и Людмил Янакиев стигат до върха от северния базов лагер. На слизане те срещат отказалия се преди това Милен Метков, решил да тръгне към върха. Не успяват да го разубедят и Огнян Стойков, за да не го остави сам, тръгва с него отново нагоре. Попадат в непрогледна мъгла и изчезват безследно.

На 30 април 2016 г. Боян Петров изкачва върха без кислород и шерпи, каквито използва изкачилият се на следващия ден Атанас Скатов.

Интересни факти 
 Има най-малко успешни изкачвания
 Има най-високата смъртност
 Първият осемхилядник, изкачен от човек (3 юни 1950 г.).

Източници

Външни препратки 

 Анапурна в Summitpost
 Анапурна в Himalaya-Info.org
 Анапурна в PEAKWARE World Mountain Encyclopedia
 Анапурна Снимки

Осемхилядници
Върхове в Непал